

**BEMUTATJA:**

**TIPPMIX TITOK**

**5DB**

**PÉNZTHOZÓ**

**STRATÉGIA**

**Előszó:**

**Kedves Olvasó!**

**A tippszakértő.hu nevében is köszönjük,hogy bizalmat adtál nekünk avval,hogy most ezt a könyvet olvasod. Reméljük,hogy könyv tartalma hasznodra válik ,és hogy örömmel fogod végig olvasni ( ne aggódj,nem olyan hosszú ,annál inkább értékesebb.) FIGYELEM! Ez nem egy szépirodalom mű ,így néha akadhatnak benne furcsa szavak,illetve helyesírás hibák. próbálunk ezekre oda figyelni,azonban ha furcsaságot találsz,kérjük jelezd felénk a** **kapcsolat@tippszakerto.hu** **email címre. előre is köszi.**

**Na de elég a félrebeszélésből ,jöjjön tehát a lényeg:**

**1.STRATÉGIA: SPORTFOGADÁS TÍZ PARANCSOLATA**

**csokorba gyűjtöttük neked azokat a parancsolatokat,amiket kötelező követned,hogy elkerüld a teljes veszteséget.**

**Lássuk tehát a 10 parancsolatot.**

**1. Csak olyan sportágra, azon túl olyan csapatra fogadj, melyet ismersz.**

Velem előfordult már, főleg élő fogadásnál, hogy mondjuk röplabdán akadt meg a szemem. Lejátszottak már négy játszmát és mindkettőben jó sok pont született, jócskán több mint 45. Az ötödik játszma összpontszámát lehetett megtippelni, s a fogadóiroda feltűnően jó szorzót kínált arra, hogy több lesz, mint 35 pont az összes pont az ötödik játszmában. Dörzsöltem a tenyerem és amennyi mozgósítható tőkém volt, azt rátoltam az overre. A vigyor akkor konyult le ajkamon, amikor egyszer csak 15-13-at mutatott az eredményjelző, és kiírták, hogy vége a meccsnek. Elképedtem, de sajnos kénytelen voltam tudomásul venni, hogy röplabdában, az ötödik játszmában már 15 ponttal is be lehet fejezni a partit. Nem ismertem kellően a sportág szabályait, ez okozta a vesztemet.

Máskor meg szépen lépegettem fölfelé meccsenként „all in”-t rakva, amikor egyik nap már annyira magabiztossá váltam, hogy átböngészve a fogadási kínálatot, egy 1,5-ös szorzón akadt meg a szemem. Valamilyen kimondhatatlan nevű két csapat csapott össze egy általam nem követett labdarúgó bajnokságban. Gondoltam, nem probléma, hogy nem ismerem őket, egy 1,5-ös szorzó az garancia a sikerre. Nos, mint utóbb kiderült, érdemes lett volna valamiféle aktuális forma vagy bajnoki helyezés iránt érdeklődnöm. A hazai csapat simán kikapott és az 1,5-ös elméleti szorzó egy 0,0-s gyakorlati eredményt hozott. Voltak még kellemetlen perceim kupameccsek és utánpótlás találkozók kapcsán is. Legideálisabb elejétől követni egy bajnoki idényt és a tízedik forduló körül bekapcsolódni a fogadásokba, hiszen addig még ismerkedni kell az adott csapatok aktuális formájával, kilátásaival.

**2. Soha ne fogadjuk meg azt az kimenetelt, amivel kapcsolatban kétségeink fogalmazódnak meg.**

Biztos ismerős mindenkinek az az érzés, amikor belül valami azt súgja, hogy nem kéne. Fordulj vissza a lottózóba vezető úton, vagy ne nyomd meg a Fogadás megtétele gombot. Ezek az érzések nagyjából kilencven százalékban előre jelzik a rossz kimenetelt. Számtalanszor nem hallgattam az ilyen megérzésemre. Mondhatni a jelen korszakom veszteségei szinte kivétel nélkül ezen belső érzések ellen való cselekvéseimnek köszönhetőek. Nehéz megállni, mert pont ez az, ami a szerencsejáték ipart olyan jól jövedelmezővé teszi az azt szervezők számára. Az emberi gyarlóság, mohóság, mely képes a jó megérzéseket elfojtani. Ilyen szituációkban persze nagyon nehéz hideg fejjel gondolkozni. Egyszerűen megbabonázza az embert a remény, hogy ha erre vagy arra fogad, akkor már lehetőség van a nyerésre. (Sajnos azonban a bukásra is.) Ilyenkor eltompul az agy, a gátló, és ez esetben helyes megérzéseket erőszakkal fojtja el, a fogadást elősegítő, de a valóságban ártalmas gondolatokat pedig elfogultan előtérbe helyezi. Külső szemlélő számára átlátszó módszerekkel próbál az agyunk ilyenkor úrrá lenni a helyzeten és hamis megnyugvással kecsegtet, hamis reményekkel kezd áltatni, míg nem hinni kezdünk neki. Aztán jön a felismerés, és minél magasabbra kapaszkodtunk föl ezen a kamu létrán, annál nagyobbat esünk.

**3. Ne cseréljük föl a fogadás megtételének állomásait, azaz ne utólag nézzünk statisztikákat.**

Előfordulhat, hogy sebtiben rákukkantva az adott fogadási kínálatra, megakad a szemünk egy eseményen, mert mintha találkoztunk volna az adott csapat nevével valahol, vagy emlékszünk rá, hogy tavaly, vagy régebben egész jók voltak valamilyen tornán, vagy versenyen. Mivel ezen rokonérzés miatt szimpatikussá válik számunkra az adott csapat, úgy érezhetjük, hogy nem kétséges, simán nyerik a meccsüket. Számtalanszor elkövettem ezt a hibát, aztán persze, miután megfogadtam a győzelmüket, azért ránézek a statisztikára. Ilyenkor általában szembesülök vele, hogy az adott együttes koránt sem annyira acélos manapság, sőt, inkább vannak rossz formában. Többet ért volna, ha meg sem nézem a statisztikát, hanem vakon bízok a győzelmükben, mert úgy többet segítettem volna magamon. Van egy köztes állapot ilyenkor, amíg bizakodok és próbálom győzködni magamat, hogy de igen, azért csak bejön. Vagy úgy, hogy „ugyan elég gyengék manapság, de a kedvemért hátha megemberelik magukat”. Persze végül úgyis rá kell döbbenjek, hogy semmi esély. Viszont, ha nem nézek statisztikát, csak bízom és remélek, elképzelhető hogy telepatikusan tényleg jóval nagyobb valószínűséggel mozdítom elő diadalukat, mint úgy, hogy még meg is győződöm arról, hogy nem játszanak jól mostanában. A parancsolat címe az is lehetne, hogy ne hagyd ki az előzetes elemzést, de azért nem csak azon múlik a siker, szóval hiányos lenne ez a megfogalmazás. Előbb gondolkodj, aztán fogadj, azaz, lassan járj, tovább élsz.

**4. Ami túl biztos, az úgysem jön be.**

Vannak olyan események, amik már annyira egyértelműek a számomra, hogy már csak ezért is balul sülnek el. Vannak ez által olyan kicsi szorzók, amiket egyszerűen nem éri meg megfogadni, mert azért a lehetséges száz forintért kár tízezret kockáztatni. Sőt, szinte pénzszivattyúra asszociálok, ha egy 1,05-ös szorzót látok. Nem tiszteletlenségből az ennyivel esélyesebb csapattal szemben, de az ilyen kimenetelt nem célszerű megfogadni. Nagyobb a kockázat, mint a lehetséges haszon. Kockázat persze mindig van, de jobb, ha kisebbségben marad a haszonnal szemben, pontosabban ez a célunk.

**5. Ne akard lenullázni a kockázatot, mert csak veszíthetsz!**

Ne akarjuk túl nagy biztonságba helyezni magunkat és fogadásainkat, legalábbis ne azzal a módszerrel, hogy sok fogadást kötünk. Olyan ez, mint amikor a rulettben olyan kombinációkkal operálunk, hogy minimálisra szoruljon vissza általuk a vereség lehetősége. Sajnos azonban egy idő után már olyan komplex körbekötéseket látunk ésszerűnek megfogadni, melyek nem képesek visszahozni még a befektetett tétet sem. Ami túl van biztosítva, az nem hajt hasznot. A pénzügyekben is ismert az az eljárás, hogy igyekezzünk több lábon állni, több felé osztani a kockáztatott pénzünket. Matematikailag nagyon okos és előrelátó elgondolás, de sajnos több esemény több kockázatot jelent. Nyilván nem lenne jó egy rossz kimenetelű fogadás miatt mindent elbukni. Megosztjuk a kockázatot, ezáltal nagyobb esélyünk van arra, hogy ne nullázódjunk le. Azonban fenn áll az esélye, hogy a példának okáért mondjuk három különböző tétünk közül (Ami három különböző esemény megjátszását jelenti külön-külön) valamelyik, ha nem több, de veszíteni fog. Így a teljes megnyerhető összegnek csak egy részével leszünk gazdagabbak, ha ugyan nem produkáltunk kisebb veszteséget általa. Egy mérkőzés esetén nagyobb a kockázat, ha minden tőkénket oda csoportosítjuk, és nem osztjuk meg egyáltalán, mert mindent elbukhatunk az esetleges vereséggel. Viszont ha nyerünk, akkor nem kell még további eseményekért izgulnunk, pihenhetünk és örülhetünk a sikernek.

### 6. Ne vedd túl komolyan ezt a játékot!

Számtalanszor estem már abba a hibába, hogy papírra vetettem az „üzleti tervemet”, hogyan fogok száz, meg háromszáz nap alatt egymilliós állandó jövedelemre szert tenni a sportfogadásból. Szuper excel táblázatokat szerkesztettem, precízen, pontosan vezettem, hogy mikor melyik meccsre mennyi pénzzel fogadok, aztán csodálkoztam, hogy nem akar teljesülni a célkitűzésem. Elkezdődtek a mérkőzések és pontosan mindannak az ellentéte történt, ami nekem jó lett volna. Nem szabad mindent leírni, mert görcsössé teszi a fogadásainkat. Túlzottan ráparázunk egy-egy mérkőzésre, és az nem szerencsés. Olyankor jönnek el azok a megállapítások, mint pl „Az egész Univerzum összefogott ellenem” vagy „Még a természet törvényei is fölülíródnak, ha én fogadok valakire. Szinte csak miattam nem nyert az a csapat, aki amúgy sokkal esélyesebb volt…” Az túlzás volna, ha azt mondanám, „Ne írj le semmit!” Azért nem kell mindent észben tartani, lehetetlen is volna. Hiszen ha valaki stratégia szerint készül fogadni, annak pont az a lényege, hogy hosszú távon vigye végig ugyanazt a rendszert. Egy idő után viszont már nem lehet mindent észben tartani, elengedhetetlen lesz, hogy pár dolgot papírra vessünk. Azonban minden lépés rögzítésétől óvnám a nyerni vágyókat.

### 7. Soha ne veszítsd szem elől az alázat fontosságát.

Úgy is írhattam volna, hogy sose igyál előre a medve bőrére. Amíg egy mérkőzést le nem fújnak, nem szabad olyan megállapítással élnünk még magunkban sem, hogy na ez a meccs le van tudva, vagy ez már ki van pipálva. Amennyiben még van hátra valamennyi idő egy találkozóból, legyünk türelmesek és bízzunk benne, hogy az esetlegesen számunkra kedvező eredmény kitart a végéig. Azonban soha ne bízzuk el magunkat, azaz soha ne dőljünk hátra kényelmesen fél órával a mérkőzés vége előtt, hogy na ez már megvan. Bármi megtörténhet és ha elbízom magam, akkor még nagyobb esély kínálkozik arra, hogy be is fog következni a nem várt végkimenetel. Alázat, ami nagyon fontos. Türelemmel kivárni a végét minden mérkőzésnek, addig semmiben sem elbízni magunkat.

### 8. Ne szerepeljen túl sok esemény egy fogadószelvényen.

Hiába 1,1-es minden szorzó egy szelvényen, amin van tíz esemény. Minimum egy biztos, hogy elmegy közülük és az már egyenlővé teszi a szelvény értékét a nullával. Az öt esemény határeset. Három-hat az ideális, ha nem csak egy mérkőzést akarunk megfogadni, vagyis ha mindenképpen többet akarunk egy szelvényre feltenni. Nem csak a leendő nyeremény nő egyenes arányban a megfogadott események számával, hanem sajnos a kockázat is, ezért mérlegelni kell és az arany középút megtalálására törekedni.

Az ilyen professzionális „ szelvény ötletekért” csatlakozz EXPO 50 vip csoportunkhoz ,ahol napi rendszerességgel küldünk 50 feletti szorzókat .

Link: http://www.tippszakerto.hu/expo-50-vip/

### 9. Ugyanaz az esemény ne szerepeljen több szelvényen ugyanazzal a kimenetellel!

Ennek a szabálynak inkább amolyan babonás eredete van, de érdemes megszívlelni. Nem jó ómen, ha ugyanaz a kimenetel ugyanarra az eseményre minden szelvényen szerepel. Előfordulhat, hogy az az első mérkőzés és kapásból veszítünk vele. Nem olyan jó érzés

### 10. Döntsd el, hogy profitot akarsz termelni, vagy a szerencsédet kísérteni!

A sportfogadás izgalmas, mert kockázat van benne. Tulajdonképpen ebben a szakmában a kockázat ér pénzt. Nem szobrokat készít az ember, nem porszívókkal házalunk. A kockázattal arányosan nő a bevétel lehetősége. Azonban biztos sokan terveztünk hosszú távra, elkezdtünk egy stratégiát. Jöttek az első meccsek, minden szép és jó volt. Aztán először lett vesztes a fogadásunk. Ez teljesen felkavarja az éppen már kényelmesen lepedő hangulatunkat és önbizalmunkat, felkorbácsolja idegi állapotunk. Arra sarkall, hogy azonnal köszörüljük ki a csorbát, gyorsan tegyünk valami egyéb tétet, ami nem is illeszkedik a szisztémánkba. Ilyenkor a tudatos sportfogadó mivoltunkat eldobjuk és visszavedlünk szerencsejátékosba. Szerintem mindenkinek ismerős a helyzet. Három napja folyamatosan jönnek a meccseim, ahogy elterveztem, lépegetek előre a megkezdett stratégiámban. Már-már minden tökéletesen alakul, megtalálni vélem életem stratégiáját. Aztán egyszerre elmegy a soron következő meccs. Bepánikolok, gyorsan kell valami, élő fogadás, tuti meccs, bármi. Legyen akármilyen sport, akármilyen csapat, ilyenkor szokott csúnyán elmenni a legvalószínűbb mérkőzés is. Aztán kezdetét veszi egy addig elképzelhetetlen mélyrepülés. Rádöbbenhetünk, hogy mindenre fölkészültünk, mindent fölépítettünk, számoltunk. Egy dologra nem voltunk fölkészülve, hogy egy jó sorozatba beékelődik egy kudarcélmény. Nem vagyunk arra felkészülve, hogy ez rendesen kizökkent majd bennünket a már-már állóvízzé kényelmesedett jó sorozatunkból. Hatalmas önuralomra van szükség még akkor is, ha előre számítottunk a vereség élményére és elterveztük, hogyan fogjuk kezelni. Sajnos a valóságban minden nehezebb, és fölbecsülhetetlen károkat okozhatunk magunknak, ha nem tudunk erőt venni magunkon és a pillanatnyi helyzet diktálta reakciók fölé emelkedni. Vagyis nem szabad soha föladni a profi mentalitást, nem szabad visszavedleni szerencsejátékosba, ha már meghoztuk a döntést, hogy kilépünk abból a szerepből.

**2.STRATÉGIA:ÍGY TUDOD LEGYŐZNI A FOGADÓ IRODÁKAT!**

**Mester Fogadók Ismérve:ÍGY TUDOD LEGYŐZNI A FOGADÓIRODÁKAT!**

Előbb megtudni valamit, mint mások, a sikeres sportfogadás egyik kulcsa. Az intelligens fogadó összegyűjti a lehető legtöbb információt, elemzi a piacra gyakorolt hatásukat, és ennek megfelelően fogad. Az információk megváltoztathatják az oddsokat és az eredmények valószínűségét. Éppen ezért fontos, hogy résen légy! Az alacsony margin és a magas fogadási limit rendkívül fontos egy profi fogadó számára, de talán még ezeknél is előrébb való, hogy időben jusson megfelelő típusú és minőségű információhoz. Akik ezt rendszeresen meg tudják tenni, azok jó eséllyel vehetik fel a harcot a fogadóirodákkal szemben, belőlük válnak ki a profi fogadók.

Az, hogy időben megszerzed az értékes információkat, még nem jelenti azt, hogy sikerül is kiválasztani a nyerő tippet, de hozzásegíthet ahhoz, hogy legyőzd a bukmékereket, mégpedig azzal, hogy megvered a záróhatárokat (closing line).

**Mi az a 'closing line'? A fogadási esemény utolsó elérhető szorzója. Ha egy fogadó ehhez a számhoz képest jobb oddson tudta megtenni tétjeit, akkor legyőzte a bukmékereket és olyan fogadást tett meg, amely értékkel bír és jó eséllyel nyertes lesz. Ezt hívjuk pozitív várható értékű fogadásnak.**

A záró vonal rendszeresen legyőzése a Mester fogadók egyik ismérve.

Csupán az információk begyűjtése még nem garancia arra, hogy nyertes fogadást kössünk, de segíthet, hogy a záróvonalnál jobb értékekkel tegyük meg a tétjeinket. Ha hosszútávon folyamatosan verjük a bukmékereket, jó esélyünk van rá, hogy profitot tudjuk termelni.

Mi nem számít értékes információnak? A digitalizáció világában már számos lehetőség áll rendelkezésünkre, hogy hozzájussunk az információkhoz. A hivatalos honlapok, sportoldalak, szurkolói fórumok vagy éppen a sportolók saját közösségi oldalai is segítséget nyújtanak abban, hogy betekintést nyerjünk a pillanatnyi állapotokra. Például, ha egy fórumon beleszaladunk egy olyan hírbe, hogy egy csapat két hónapja nem kapott fizetést és a játékosok nem akarnak kiállni a hétvégi mérkőzésre, az egy olyan információ, amely megváltoztatja a mérkőzés végeredményének a valószínűségét. Ez nevezhetjük értékes információnak.

A különbség pletyka és az információ között Ahogy fentebb is írtuk, a mai digitális világban már minimális erőfeszítéssel juthatunk információkhoz a világhálón vagy éppen a közösségi site-okon keresztül. Egy olyan korszakban élünk, ahol bárki bármikor megoszthat vagy éppen hozzáférhet értékes információkhoz, hírekhez. Ugyanakkor éppen ez a nagy szabadság is jelenti az egyik legnagyobb veszélyforrást, ugyanis rendkívül könnyű bedőlni egy-két álhírnek, dezinformációnak. Sok tippmester vagy tippadó úgy próbálja meg magára felhívni a figyelmet, hogy hangzatos kifejezéseket használ az elemzéseiben, úgy tüntetve fel magát, mint aki abszolút egyedi infókra alapozza tippjeit. Csakhogy sok esetben kiderül, hogy tudása az adott eseménnyel kapcsolatban felszínes, a birtokába került információk pedig nem tartalmaznak akkora értéket, mint ahogy ő azt gondolta. Éppen ezért rendkívül fontos, hogy saját magunk is utánajárjunk a leírtaknak.

**3.STRATÉGIA:A NYERŐ TIPPEK TITKAI**

* **Használj**[**pénzmenedzsmentet!**](https://www.sportfogadas.org/cikk/Strategia_es_moneymanagement-123.html)A sikeres sportfogadás alapja a hosszútávú gondolkodás, ezért nem szabad egyetlen fogadásra feltenni minden pénzed. Be kell osztani és fel kell készülni az olyan időszakokra is, amikor kevésbé jönnek be a tippek.
* **Kövess egy**[**fogadási stratégiát!**](https://www.sportfogadas.org/extra/strategiak)Többféle szisztéma közül választhatsz, de akármelyik mellett is döntesz, fontos, hogy hagyj időt neki! Megfelelő nagyságú mintára van szükség, az eredményesség megállapításához.
* **Mindig annyit költs sportfogadásra, amennyi nem okoz gondokat neked!**Erre nagyon ügyelj, mert az lenne a legjobb, ha úgy tudnál gondolni a bankodra, mint egy eszközre. Ha pénzen stresszelsz, például hogy az asszony ne vegye észre a hiányt, akkor rossz döntéseket fogsz hozni. Minél kevesebb érzelmet kell vinned a fogadásba, ebbe a nyerési kényszer is beletartozik.
* **Jobb a sikeres szelvény kis szorzóval, mint egy elbukott fogadás.**Nagyon kecsegető tud lenni mindenki számára, ha olyan szelvényt rak össze, amivel 100 forintból 20 ezret tudna nyerni! A hangsúly a feltételes módon van, mert ez nagyon ritkán fog összejönni. Ez egy tippmix-betegség. Mi azt tanácsoljuk, hogy **csak szóló fogadásokat tegyél!**
* **Mindig annyi időt tölts a sportfogadással, amennyit ésszerűen megengedhetsz magadnak**. Nagyon rá lehet pörögni erre az egészre és könnyen azon kaphatod magad, hogy a család önfeledten néz egy filmet, miközben te élőben ping-pongra fogadsz megszállottan már napok óta.
* Ne legyen üres a számlád sohasem! Nem tudhatod mikor jön az isteni szikra egy-egy fogadás megtételére és ilyenkor nem biztos, hogy időd lesz a beutalásra.
* **Mindig vezesd a tippjeid eredményeit!**Ha nem írod le, akkor nem fogod átlátni, hol is jársz összességében. Nem csak arra jó ez, hogy eredményességedet tudod követni, hanem akár idővel sportágakra is tudsz szűrni. Például néhány nagyobb eltalált szorzó miatt úgy érzed értesz a jégkoronghoz, de amikor megnézed a saját statisztikáidat, láthatod, hogy csak veszteséget termelsz vele és csak a tenisz terén vagy sikeres.

### Kiválasztási szabályok

A tippek kiválasztása elsőre talán könnyűnek tűnhet, de ez a sportfogadás alfája és omegája. Ezen bukik el a nagy többség, hiszen választhatsz akármilyen jó és átgondolt stratégiát, illetve menedzselheted a pénzed tökéletesen, ha nem jók a tippjeid. Minden fogadó azon küszködik, hogy olyan eseményeket válasszon, melyek a legnagyobb valószínűséggel profitot hoznak neki. Hogyan válasszak magamnak tippet? Tehetnéd fel a kérdést. Megpróbálunk néhány szabályt felsorolni, amiket figyelembe kell venni.

* **Soha ne dönts a szorzók alapján!**Például ne azért fogadj a Barcelona győzelmére, mert úgyis 1.20 van rá, szóval biztos bejön. Csak akkor fogadj rájuk, ha a rendelkezésedre álló információk (pl. forma, taktika, sérültek stb.) miatt úgy gondolod, hogy nyerni fognak.
* **Zárd ki az érzelmeket!**Ne tippelj Bayern győzelmet csak azért, mert Robben a kedvenc játékosod, illetve ennek fordítottja is igaz. Utálod Messit és ezért mindig a Barcelona vereségét játszod? Felejtsd el, csak és kizárólag objektíven gondolkodj, elvégre a pénzed kockáztatod!
* **Tippjeidnek legyen indoka!**Ha nem tudod néhány mondatban elmondani, hogy miért fogadsz az adott eseményre, akkor ahhoz nem is értesz! Fontos, hogy csak olyan területen kockáztasd a pénzed, amelyben otthonosan mozogsz, és naprakész információkkal rendelkezel. Az információ - mint az élet minden területén - itt is hatalom!

### Aktuális forma

Sok szabályon és törvényen vagyunk túl, de még mindig nem beszéltünk a tippek konkrét kiválasztásának trükkjeiről. A teljesség igénye nélkül felsorolunk néhány kiválasztási szempontot. Kezdjük az aktuális formával, ami nagyon árulkodó lehet. Nézzük meg hogyan szerepeltek a csapatok legutóbbi 5 mérkőzésük során, illetve mit játszottak egymás ellen legutóbb. Ha egy csapat 4-5 meccset zsinórban megnyer, akkor az irodák elkezdenek kisebb szorzókat adni rájuk, ezért ajánlott keresni az olyan együtteseket, amelyek hasonló folyamaton mennek keresztül, és minél előbb elkapni az ilyen szériákat magasabb szorzókon. Minden egyes csapatnak vannak sikeres, illetve kevésbé sikeres periódusai. Ha például rosszul szerepel a Schalke több fordulón keresztül, akkor megnő a rájuk kínált odds. Viszont ha várható a javulás, a rég várt győzelem, akkor ezt nekünk időben kell észrevenni, ideális esetben még az irodák előtt.

### Sérült és eltiltott játékosok

Jelentősen változnak a csapatok esélyei, ha egy-egy kulcsjátékosuk sérült, vagy épp eltiltott. Az ilyen jellegű információkat ki kell használnunk és értéket kell belőlük kovácsolnunk! Kiemeltebb bajnokságok esetében egy-két héttel korábban is kijöhetnek a szorzók és mikor az iroda értesül a mérkőzés esélyeit nagyban befolyásoló sérülésekről, akkor módosítja az odds-okat. Az interneten számos helyen - akár a csapatok Facebook-oldalát követve - hozzájuthatunk ilyen információkhoz.

### Meccs jelentősége

Barátságos találkozóknak nincs igazi tétje, leginkább egy-egy taktika kipróbálása miatt hasznos, és a végeredményt a kapitányok másodlagosnak tekintik. Ezért barátságos és kevésbé fontos kupák meccseire ne fogadjunk! Az angol nagycsapatok például a Ligakupában előszeretettel játszatják azokat a játékosaikat, akik kevesebb lehetőséghez jutnak a bajnokságban. Ez teljesen felborítja az esélyeket, és könnyen előfordulhat, hogy az ismeretlen ellenfél meglepetést okoz.

Ha mégis kupameccsek mellett döntenénk, a kezdőkkel érdemes tisztában lennünk. Illetve, ha oda-visszavágós rendszerben zajlik a sorozat, akkor az első meccs eredménye is nagyon árulkodó. Egy szezonban nagyon sok meccset játszanak, ezért a megfelelő első körös eredmény tudatában lehetséges, hogy a jelentős játékosokat pihentetik a visszavágókon.

### Időjárás és a pálya minősége

Rövid passzos játéknak nem kedvez az eső, viszont a klasszikus angol focinak mondhatni alap követelmény. Felázott pályán a technikás focista nehezebben cselez, a védő esélyei megnőnek a szerelésre. Amikor a pálya felülete nagyban eltér az ideálistól, az előzetes várakozások és predikciók módosulnak. Előnyünk származhat az ilyen információkból, ezért érdemes tudnunk róla, hogy a mérkőzés napján esni fog-e az eső, előfordulhat-e havazás, de még a nagy szél is fontossággal bírhat. Mindezek fényében azt hiszem érthető, hogy az időjárás előrejelzéseket figyelemmel kell kísérni!

### Statisztikák

A sportfogadók jelentős része csak a statisztikákra hagyatkozik. Mivel nincs sok idejük mélyreható és teljeskörű elemzéseket végezni, ezért néhány szám alapján fogadnak. Némely esetben ez még akár elegendő is lehet, de általánosságban nagyon igaz, hogy a statisztikák nem nyújtanak elég információt és csak ezekre támaszkodva, a hibalehetőség nagy marad. Fordítva is igaz ez az elgondolás! Statisztikák nélkül nem leszünk sikeresek, ezért a több szempont egyikének ennek kell lennie.

### Motiváció

Köztudott, hogy ha egy csapat otthon játszik saját szurkolótábora előtt, nagyobb százalékban nyer. Hazai környezetben a játékosokban nagy a motiváció és a nyerési vágy, hiszen bizonyítani szeretnének az őket éltető tömegeknek. Fontos lehet a motiváció akkor is, mikor egy kisebb csapat játszik egy nagyobbal. A felfokozott hangulat és motiváció miatt jobb teljesítményre lesznek képesek a játékosok. Ide sorolhatjuk a csereként pályára lépőket is, akiknek a kevés idő alatt, amit a pályán töltenek, az a céljuk, hogy visszakerüljenek a kezdőbe.

**4.2 Aranyszabály: Stratégia és pénzmenedzsment**

**A továbbiakban szeretnék írni két nagyon fontos dologról, amiről talán nagyon sok sportfogadó nem tud, vagy megfeledkezik, de ezek kulcsfontosságú szerepet töltenek be a sportfogadásban. Véleményem szerint elképzelhetetlen egy sportfogadó élete e két dolog nélkül, ezért megpróbálom minél jobban bemutatni ezt a két fontos elemet. Sokak szerint ez a két dolog az életben is megtalálható, ha kicsit figyelmesebbek vagyunk. Tehát a következőkről lesz szó a továbbiakban:**

1. **fogadási stratégia**
2. **moneymanagement használata**

**Mindkettő nagyon fontos,valószínűleg készíteni fogunk ennek ,egy új könyvet ,amit ingyenesen le lehet tölteni. Érdemes lesz követni a weboldalunkat (**[**www.tippszakerto.hu**](http://www.tippszakerto.hu) **) ,hiszen ide fogjuk kitenni elsőként.**

## 1.Moneymanagement (pénzmenedzsment) használata

Sok sportfogadónak idegen ez a fogalom, pedig egy nagyon egyszerű dologról van szó. Az egész pénzmenedzsment arról szól, hogy olyan téteket válasszunk, melyekkel a számlánk egyenlegét ne nullázzuk le veszteség esetén. Ez nem azt jelenti, hogy minden nap újra töltjük a fogadószámlánkat. Úgy is fogalmazhatnék, hogy minél kisebb veszteségünk legyen egy elvesztett tipp esetén.

Szeretném hangsúlyozni, hogy a moneymanagementet a fogadási stratégiánk alapján kell kidolgozni, és ahhoz alakítani. Az interneten is találhatunk már kidolgozott moneymanagementet, de nem mindenkinek felel meg az általa használt strategiához egy ilyen. Ezért ebben az esetben is alakítsuk rajta a saját igényeink és stratégiánk szerint.

A használt moneymanagement minden sportfogadónál különbözik, mivel a fogadók sem egyformák: nem egyformán merészek, nem mindenkinek áll ugyanaz a kezdeti tőke vagy bank a rendelkezésére, nem mindenkinek van elegendő ideje fogadni, nem ugyanazt a stratégiát használják, és még sorolhatnám.

Ezert történhet meg az, hogy hiába használom ugyanazt a pénzmenedzsmentet, mint egy sikeres sportfogadó, de nekem nem sikerül akkora profitot összehozni, mint az illetőnek. Ilyenkor első gondolatunk ne az legyen, hogy rossz a moneymanagement, amit használunk. Ismétlem magam, de a fogadási stratégiát, és a moneymanagementet is saját stílusunk után kell alakítani.

 **2.Alap fogadási stratégiák**

mikor a stratégiák jönnek szóba, általában a kezdő sportfogadók csodálkoznak, hogy miért van szükség stratégiára. Amint már mondtam, egy fogadási stratégia nélkülözhetetlen, mivel szükségünk van a rendszerezettségre, mert különben kaotikusan tennénk meg tippjeinket, és ez nem vezetne jóra. Fogadási stratégiák elég szép számban megtalálhatóak Vip csoportunkban.

Amennyiben egy stratégia felkeltette az érdeklődésünket, nézzük meg, hogy mennyire felel meg a mi ízlésünknek. Vannak stratégiák, melyeket csak akkor érdemes használni, ha nagy összegekkel játszunk, mivel a heti/havi profit elég kicsi. Például egy havi 10%-os profitot termelő stratégiát fölösleges 10 euróval játszani. Meg kell keresnünk a nekünk megfelelő stratégiát, és szükség esetén módosítani rajta igényeink szerint. A Vip csoportjainkban  találhatunk  már kidolgozott stratégiákat Excel táblázat formájában is, ezeket a legkönnyebb használni. Van ahol elég beírni a kezdeti tőkét és az általunk kiválasztott átlag oddsot, ezek után a táblázat minden kellő informáciot megad. Innen már csak annyi a dolgunk, hogy  megtegyük a tippeket ,és hogy kövessük a stratégiát. Sok ilyen típusú kidolgozott táblázat már rendelkezik egy előre kidolgozott moneymanagementel, ezért a kezdő sportfogadóknak nagyon ajánlom ezeket a táblázatokat, de persze ezeket is lehet módosítani kedvünk szerint. Mivel nagyon sok stratégia létezik, és egyikre sem mondhatja senki azt, hogy 100%-ban biztos profitot hoz, olyan stratégiát kell keresni, ami a mi ízlésünknek és stílusunknak a legjobban megfelel, és addig kell keresni, próbálgatni a stratégiákat, ameddig egy olyat találunk, ami nekünk a legmegfelelőbb és a legnagyobb profitot hozza.

**5.** **EZ A TIPP MEGMUTATTA ,MIRŐL IS SZÓL A SPORTFOGAD!**

**Időben reagálni és gondolkodni a sikeres sportfogadás egyik kulcsa**

Még anno 2017ben (December 6 ) a Bajnokok Ligája csoportkörének utolsó fordulójában sokan kereshettek szép summát. Szerdán befejeződött a Bajnokok Ligája csoportköre, egyben kialakult a nyolcad döntő 16 fős mezőnye is. Az utolsó játéknap egyik legnagyobb figyelmet követelő mérkőzése a Sahtar Donyeck és a Manchester City rangadója volt. Az első öt fordulót követően az F csoportban a következőképpen állt a helyzet: az 5/5-ös mérleggel rendelkező City biztos csoportelső volt, míg a Napoli csak abban az esetben juthatott tovább, ha az előtte álló ukrán bajnok vereséget szenved az angol listavezetőtől. Ezt a szituációt használták ki sokan, köztük tippmestereink is, akik már november 22-én elhelyezték tétjeiket a Sahtar meccsére.

Dióhéjban így festett a helyzet: Guardioláék számára teljesen tét nélküli volt az ukrajnai ütközet, ráadásul vasárnap az év egyik legfontosabb meccse vár a gárdára a városi rivális United ellenében. Ezekből kiindulva már szinte biztosra lehetett venni, hogy a katalán mester közel sem a legerősebb összeállításában küldi pályára fiait.

Sokan persze még ezzel együtt sem mertek az 1X-re fogadni - a döntetlen is elegendő volt a Sahtarnak a továbbjutáshoz -, mondván a City annyira bő kerettel rendelkezik, hogy a tartalékokkal felállva is képes lehet megnyerni a meccset. Guardiola szerda este végül az Ederson - Danilo, Adarabioyo, Mangala, Foden - Yaya Touré, Fernandinho, Gündogan - Bernardo Silva, Gabriel Jesús, Sané összetételű kezdőcsapatot küldte csatába. Vagyis a kezdő- illetve húzóemberek közül de Bruyne, Agüero, Sterling, Bravo, Walker, Otamendi és David Silva sem volt ott a csapatban.

És innentől kezdve teljesen mindegy mi lett a mérkőzés végeredménye, aki ugyanis még két héttel ezelőtt lecsapott anno a tippmesterünk által ajánlott tippre, az jó fogadást kötött meg.

A mérkőzés végeredményét befolyásoló tényezők ugyanis átírták az esélyeket, márpedig a fogadóirodák által november 22-én kihozott szorzók ezeket az infókat nem vették, nem vehették figyelembe. A hazai vagy döntetlen opcióra cikkünk publikálásakor 1.60 körüli átlagszorzón lehetett fogadni, majd a nyitást követő 1-2 napon belül ez az érték leesett 1.40 körüli számra. A mérkőzéshez közeledve aztán újra 1.50 körül kínáltak az 1X-es opciót, vagyis jócskán EV felett sikerült megkötni a fogadásokat. Ez azt is jelenti, hogy aki velünk tartott, annak sikerült legyőzni a záró határt is, amelynek fontosságáról a 2. pontban írtunk

A meccset egyébként a jóval motiváltabb és az ukrán közönség által támogatott Sahtar Donyeck 2-1-re megnyerte, így bebiztosította továbbjutását a BL legjobb 16 együttese közé.

**VÉGSZÓ**

Köszönjük ,hogy elolvastad ezt a könyvet. Manapság nagyobb divat letölteni ,vagy megvenni egy könyvet ,mint hogy végig olvasni . Reméljük,hogy ebben könyvben leírt tanítás ,hasznodra válik.

Itt a reklám helye:

**Ha szeretnél több stratégiát,illetve még több segítséget sportfogadással kapcsolatosan ,illetve 80% nyertes tippeket ,mindenképp ajánlom VIP csomagjainkat.**

**Több infó :www.tippszakerto.hu**

**Sikeres megvalósítást hozzá,és Sok Sikert.**

**Üdv,Tippszakértő csapata.**